ຝຶກອົບຮົມວຽກງານການເມືອງໃຫ້ພົນຕຳຫຼວດ ທີ່ສຳເລັດການສຶກສາມາຈາກ ສສ ຫວຽດນາມ
ກົມກໍ່ສ້າງກຳລັງ ກົມໃຫຍ່ການ ເມືອງ ປກສ ຈັດພິທີເປີດຊຸດຝຶກອົບຮົມວຽກງານການເມືອງໃຫ້ພົນຕຳຫຼວດ ທີ່ສຳເລັດການສຶກສາມາຈາກ ສສ ຫວຽດນາມ ປະຈຳປີ 2022 ເພື່ອໃຫ້ບັນດານັກສຶກສາໄດ້ຮັບຮູ້ ແລະ ເຂົ້າໃຈບັນດາຫຼັກການ, ຂັ້ນຕອນການດຳເນີນວຽກງານ, ໃນວັນທີ 26 ກໍລະ ກົດ 2022, ເປັນປະທານໂດຍ ພົຈວ ປອ ສຸວັນນີ ສີສຸພາບມີໄຊ ຮອງຫົວໜ້າກົມໃຫຍ່ການເມືອງ ປກສ, ມີບັນດາຄະນະພັກ-ຄະນະບັນ ຊາ, ຄູ-ອາ ຈານ ແລະ ສຳມະນາກອນ ເຂົ້າຮ່ວມ.
ພັທ ວິຊຽນ ຫານວິໄລ ຮອງຫົວໜ້າກົມກໍ່ສ້າງກໍາລັງ ກ່າວວ່າ: ພົນຕຳຫຼວດທີ່ສຳເລັດການສຶກສາມາຈາກ ສສ ຫວຽດນາມ ຄັ້ງນີ້, ມີຈຳນວນທັງໝົດ 36 ສະຫາຍ ຍິງ 8 ສະຫາຍ; ໃນນີ້, ມີຂະແໜງສັນຕິບານ ແລະ ຂະແໜງເຕັກນິກ-ພະລາທິການ ໄລຍະເວລາໃນການຝຶກອົບຮົມຄັ້ງນີ້ ລວມທັງໝົດ 5 ວັນ (26 ກໍລະກົດ – 1 ສິງຫາ 2022) ທີ່ສະໂມສອນສູນຝຶກອົບຮົມວິຊາສະເພາະກົມໃຫຍ່ການເມືອງ ປກສ; ສຳລັບເອກະ ສານທີ່ນຳມາຝຶກອົບຮົມ ປະກອບມີ 7 ບົດ ຄື: ມະຕິກອງປະຊຸມໃຫຍ່ຜູ້ແທນ ທົ່ວປະເທດ ຄັ້ງທີ XI ຂອງພັກ, ກົດໝາຍ ວ່າດ້ວຍກຳລັງປ້ອງ ກັນຄວາມສະຫງົບປະຊາຊົນ (ສະ ບັບປັບປຸງ), ກົນອຸບາຍຍຸດທະສາດຫັນປ່ຽນໂດຍສັນຕິ, ຜົນສຳເລັດກອງປະຊຸມໃຫຍ່ຜູ້ແທນ ຄັ້ງທີ V ຂອງອົງຄະນະພັກກະຊວງປ້ອງກັນຄວາມສະ ຫງົບ, ຝຶກຝົນຄຸນທາດການເມືອງ ແລະ ຄຸນສົມບັດສິນທຳປະຕິວັດ, ຂໍ້ຫ້າມຂອງສະມາຊິກພັກ, 3 ທາດແທ້ 7 ມູນເຊື້ອຂອງກຳລັງປ້ອງກັນຄວາມສະຫງົບ ແລະ ລະບຽບວິໄນຂອງກຳລັງປ້ອງກັນຄວາມສະຫງົບ ປະຊາຊົນ (ສະບັບປັບປຸງ).
ທັງນີ້, ກໍເພື່ອເຮັດໃຫ້ນັກສຶກສາທີ່ຈົບຈາກ ສສ ຫວຽດນາມຄັ້ງນີ້, ມີຄວາມໜັກແໜ້ນທາງດ້ານການເມືອງ-ແນວຄິດ, ມີຄວາມເຂັ້ມແຂງ, ໃນການປະຕິບັດໜ້າທີ່ວຽກງານ ກໍຄືລະບຽບວິໄນຂອງກຳລັງປ້ອງກັນຄວາມສະຫງົບ ແລະ ມີແບບແຜນທີ່ທັນສະໄໜ, ຮູ້ໝູນໃຊ້ບັນດາຄວາມຮູ້, ຄວາມສາ ມາດທາງດ້ານວິຊາສະເພາະທີ່ໄດ້ສຶກສາຮ່ຳຮຽນມາໃຫ້ຖືກຕ້ອງສອດຄ່ອງກັບລະບຽບກົດໝາຍ ແລະ ສະພາບຄວາມເປັນຈິງຂອງສັງຄົມ ມີສະຕິລະວັງຕົວ ແລະ ຍົກສູງຄວາມຮັບຜິດຊອບຕໍ່ໜ້າທີ່ວຽກງານທີ່ພັກ-ລັດມອບໝາຍໃຫ້, ຮູ້ຈັກແກ້ໄຂບັນດາຈຸດອ່ອນຂໍ້ຄົງຄ້າງ ເພື່ອສ້າງແຜນການເຮັດວຽກໃຫ້ທັນສະໄໝກ້າວໜ້າຂຶ້ນກວ່າເກົ່າ.